Aidi Vallik

Aidi Vallik (sündinud 11. mail 1971) on eesti kirjanik.

Aidi Vallik on õppinud Palivere algkoolis aastatel 1978–1981, Taebla Keskkoolis 1981–1986, Tartu Kunstikoolis 1986–1988, Haapsalu Õhtukeskkoolis 1988–1989 ning Tartu Ülikoolis eesti keelt ja kirjandust 1991–1996.

Ta on töötanud kunstnikuna Haapsalu Kultuurimajas ja Haapsalu KEK-is ning 1996–2004 õpetajana Haapsalu Wiedemanni Gümnaasiumis. Alates aastast 2004 on Aidi Vallik vabakutseline kirjanik. Ta räägib kaasa Eesti hariduselu puudutavates küsimustes ning on MTÜ Lugu-Loo asutajaliige ja liige. Samuti on ta olnud ajalehe Lääne Elu kolumnist.

Looming 
Aidi Vallik on tuntud peamiselt laste- ja noorsookirjanikuna, kuid on avaldanud ka luulekogusid. Varase perioodi luulekogud avaldas pseudonüümi Ats all.

Aidi Vallik on tuntud eelkõige Anni-lugude autorina. Kõige enam on tunnustust pälvinud tema esimene noorsooromaan "Kuidas elad, Ann?", mis võitis 2000. aastal toimunud noortejutustuste võistluse peapreemia, sai 2002. aasta Nukitsa konkursil II koha ja pääses 2002. aastal Eesti Kultuurkapitali kirjanduse sihtkapitali lastekirjanduse aastapreemia nominentide hulka. Raamatust on 2007. aastaks tehtud 9 trükki, see on pääsenud kooliprogrammidesse ning kirjandusõpikutesse ning on tõlgitud soome, läti ja leedu keelde. Lätis võitis jutustus 2004. aasta parimate tõlkelasteraamatute preemia.

Aidi Vallik on Rainer Sarneti ja Peeter Sauteri kõrval filmi "Kuhu põgenevad hinged" stsenaariumi kaasautor. Filmi keskseks tegelaskujuks on Aidi Valliku noorsooromaanidest tuntud Ann. Pärast filmi linastumist avaldas Aidi Vallik samadel sündmustel põhineva romaani "Mis sinuga juhtus, Ann?".

Aidi Vallik oli Kanal 2 saate "Saladused" (2009–2018) ja TV3 saate "Suletud uste taga" (2011–2018) stsenarist, samuti kirjutas ta stsenaariumi režissöör Jaak Kilmi filmile "Tagurpidi torn" (2022).

Noortekirjandus 
 2001 "Kuidas elad, Ann?"
 2002 "Mis teha, Ann?"
 2007 "Mis sinuga juhtus, Ann?"

Lastekirjandus 
 2005 "Koletise lugu"
 2006 "Narkohollo ehk Florose vabastamine"
 2006 "Unekoer"
 2007 lasteluulekogu "Tirtsti ja turtsti"
 2008 "Ilmaveski terakesed"

 2008 "Pints ja Tutsik I raamat"
 2009 "Pints ja Tutsik II raamat"
 2010 lasteluulekogu "Mina, kana, lehm ja kratt"
 2010 "Minu jalad"
 2010 "Mannikese lugu"
 2013 "Roosi ja emme"
 2014 "Lumehelbe töö"
 2015 "Laste oma Eesti"
 2015 "Paremad palad"
 2016 lasteluulekogu "Imelised inimesed"
 2018 "Minna ja hernetont"
 2018 lasteluulekogu "Kust said?"
 2019 "Seebu maailm"
 2019 "Minu pea"
 2019 "Minu käed"
 2019 "Minu kõht"
 2020 Lasteluulekogu "Imelood"
 2020 Lasteluulekogu "Tark ei torma tänaval"
 2020 Lasteluulekogu "Unelauluraamat"
 2021 Lasteluulekogu "Kõige tähtsam päev"
 2021 "Kade päkapikk ja väike jõuluingel. Kuus jõulujuttu."

Luule 
 1990 "Ärge pange tähele"
 1995 "Videvikus lepatriinulend"
 1998 "Mina ja Käthe Kollwitz"
 2001 "Ristsõna"

Näidendid 
 2005 Vabaõhujant "Bürgermeister tuleb Brüsselist", lavastaja Aivo Paljasmaa, Randlane 2005
 2006 Kaastöö Sven Heibergi lavastusele "Kuidas elad… Ann?!", Rakvere Teater 2006–2009
 2009 Lastenäidend "Kuri tädi", Iloni Imedemaa 2009
 2009 Lastenäidend "Mida juhtub mängumaal", Iloni Imedemaa 2009
 2009 Lastenäidend "Tulnukatüng", Iloni Imedemaa 2009
 2009 Lastenäidend "Loomade keel", Iloni Imedemaa 2009
 2010 Vabaõhunäidend "Jäljed promenaadil", lavastaja Aivo Paljasmaa, Kojateater ja Randlane 2010
 2010 Noortemuusikal "Kinni läete teie!", libreto, lavastaja Kai Tarmula, Haapsalu Gümnaasium 2010
 2013 Lastenäidend "Notsu jõulud", lavastaja Aivo Paljasmaa, Kojateater 2013
 2016 Näidend "Kalevipoeg ehk Kuninga kroonikad", lavastaja Jaan Willem Sibul, Lutsu Teater 2016 ja 2017
 2017 Näidend "Kõik normaalsed inimesed", kaasautorid Piret Jaaks ja Tamur Tohver, lavastaja tamur Tohver, Polygon Teater 2017 ja 2018
 2017 Lastenäidend "Päikese kodu", lavastaja Jaan Willem Sibul, etendused 2017. ja 2018. aastal Pokumaal
 2019 Vabaõhunäidend "Kadri", Silvia Rannamaa ainetel, lavastaja Andres Dvinjaninov, Emajõe Suveteater 2019 ja 2020
 2019 Näidend "Siin me oleme. Tõde ja õigus", A.H. Tammsaare ja J. Smuuli ainetel, lavastaja Siim Maaten, Lutsu Teater 2019
 2021 Vabaõhunäidend "Kasuema", Silvia Rannamaa ainetel, lavastaja Andres Dvinjaninov, Emajõe Suveteater 2021

Kogumikes kaasautorina 
 2006 "Hääd ööd! Emade õhtujutte"
 2007 "Eesti jõulumuinasjutte. Kuu ja tähed kuusepuul"
 2008 Sirje Kaasiku noodikogumik "Lauluhääl" (üks laulusõnade autoreid)

Memuaristika 

 2020 "Minu Haapsalu"

Kuuldemäng 
 2002 Kuuldemäng "Mis teha, Ann?"
 2005 Kuuldemäng noortele "np3"

Filmistsenaarium 
 2007 "Kuhu põgenevad hinged"
 2022 "Tagurpidi torn" 2022

Tõlkeid 
 2002 "Kuidas elad, Ann?" soome keeles
 2003 "Mis teha, Ann" soome keeles
 2004 "Kuidas elad, Ann?" läti keeles
 2005 "Mis teha, Ann?" läti keeles
 2005 "Kuidas elad, Ann?" ja "Mis teha, Ann?" leedu keeles
 2009 "Mis sinuga juhtus, Ann?" läti keeles

Tunnustus 

 2000 – Eesti Lastekirjanduse Teabekeskuse ja kirjastuse Tänapäev korraldatud algupärase noorteromaani võistluse I koht ("Kuidas elad, Ann?")
 2002 – Nukitsa konkurss, 2. koht kirjanike kategoorias ("Kuidas elad, Ann?")
 2005 – "Kuidas elad, Ann?", parima läti 2004. aasta tõlkenoorteraamatu preemia (Janis Baltvilksi preemia)
 2006 – Põlvepikuraamatu konkurss, III koht ("Mannikese lugu")
 2007 – "Tahan presidendiks", viis Sirje Kaasik, sõnad Aidi Vallik, laul laste- ja poistekooridele; I koht Eesti Kooriühingu ja Kultuuriseltsi Hirvepark korraldatud II isamaaliste koorilaulude konkursil "Armastan sind, Eestimaa"
 2008 – Janis Baltvilksi lastekirjanduspreemia parima Lätis ilmunud tõlkelasteraamatu "Kuidas elad, Ann?" ja "Mis teha, Ann?" eest 
 2010 – Nukitsa konkurss, 2. koht kirjanike kategoorias ("Pints ja Tutsik" I osa)
 2010 – Karl Eduard Söödi lasteluuleauhind ("Mina, kana, lehm ja kratt", kunstnik Ott Vallik)
 2011 – "Hea raamatu" märk väikelasteraamatule "Mannikese lugu", mis ühtlasi valiti 13 parima 2010. aastal ilmunud lasteraamatu hulka
 2011 – J. Oro nimeline lastekirjanduse preemia
 2011 – Aasta Rosin ("Mannikese lugu")
 2016 – Karl Eduard Söödi lasteluuleauhind ("Imelised inimesed", kunstnik Ott Vallik)
 2018 – Karl Eduard Söödi lasteluuleauhind (lugejaauhind, "Kust said? Luulelood loomadest"; kunstnik Urmas Nemvalts)

Isiklikku 
Ta on abielus kunstnik Ott Vallikuga (Moritz). Mari Vallik on tema tütar.

Kirjandus 
 Aidi Vallik, kirjanik. Naisteleht, 3. juuli 2009.

Välislingid 

 Aidi Valliku blogi "Aidi Vallik avalikult"
 Aidi Vallik – nädala autor

Eesti kirjanikud
Eesti lastekirjanikud
Eesti kunstnikud
Eesti ajakirjanikud
Eesti õpetajad
Tartu Kunstikooli vilistlased
Tartu Ülikooli filosoofiateaduskonna vilistlased
Sündinud 1971